НА ДИНАМИЧНИТЕ РЕДОВЕ КРАТКОСРОЧНА СТАТИСТИКА ЗА НОВИ ДЪРЖАВИ ЧЛЕНКИ НА ЕВРОПЕЙСКИЯ СЪЮЗ
 Всяка нова държава членка на Европейския съюз трябва да предоставя динамични редове, считано поне от предпоследната промяна на базовата година, като се обхваща периодът между последната и предшестващата промяна на базовата година, ако съгласно таблиците с данни пълните динамични редове не са на разположение.
 ПРИЛОЖЕНИЕ IV
 Определения на понятията и променливите
 I. ПОНЯТИЯ
 Статистически единици, които са местни лица
 Статистически единици, които са местни (резидентни) лица в дадена държава в съответствие с Регламент (ЕС) No 549/2013 (1).
 Икономическа територия
 Икономическата територия включва следните елементи:
 а)
 областта (географската територия), намираща се под действащия административен и икономически контрол на дадена държава;
 б)
 всички свободни зони, включително митнически складове и фабрики под митнически контрол;
 в)
 националното въздушно пространство, териториалните води и континенталния шелф, намиращ се в международни води, над които държавата има изключителни права;
 г)
 териториалните анклави, които представляват географски територии, намиращи се в останалия свят и използвани по силата на международни договори или споразумения между държавите от структури на държавното управление (като посолства, консулства, военни бази, научни бази и т.н.);
 д)
 залежите на нефт, природен газ и др. в международни води извън континенталния шелф на държавата, експлоатирани от единици, които са местни лица на територията, както е определено в букви а) — г).
 Икономическата територия изключва следните елементи:
 —
 извънтериториалните анклави (т.е. частите от собствената географска територия на страната, които се използват от структури на държавното управление на други държави, от институции и органи на Европейския съюз или от международни организации по силата на международни договори или междудържавни споразумения).
 Вътрешен и външен пазар
 За целите на краткосрочната бизнес статистика разликата между вътрешния и външния пазар следва да се тълкува в зависимост от икономическата територия на държавите членки.
 II. ПРОМЕНЛИВИ
 А. СЪВКУПНОСТ ОТ ПРЕДПРИЯТИЯ
 1) Променлива 110101: „Регистрации“
 Броят на юридическите единици, вписани в регистъра за регистрации, към който и да е момент от референтното тримесечие q съгласно съответната административна или правна процедура.
 2) Променлива 110102: „Несъстоятелност“
 Броят на юридическите единици, които са започнали производство по несъстоятелност чрез издаване на съдебна декларация, към който и да е момент през референтното тримесечие q (което често е неокончателно и невинаги означава прекратяване на дейността).
 3) Променлива 210101: „Брой действащи предприятия“
 Броят на действащите предприятия е броят на всички статистически единици, които към който и да е момент през референтния период са били предприятия по смисъла на определението в Регламент (ЕИО) No 696/93 на Съвета (2), и също така са били действащи през същия референтен период.
 Счита се, че дадена статистическа единица е била действаща през референтния период, ако през същия период тя е реализирала положителен нетен оборот или е произвела продукция, или е имала наети лица, или е извършвала инвестиции.
 4) Променлива 210102: „Брой предприятия с поне едно наето лице“
 Това е броят на предприятията, които са имали поне едно наето лице към който и да е момент през даден референтен период t.
 5) Променлива 210103: „Брой предприятия с висок растеж“
 Това е броят на предприятията с поне 10 наети лица през период